PolyAgent/wiki_georgian_en_parallel_20231101 huggingface dataset:
ფოთისა და ხობის ეპარქია

ფოთისა და ხობის ეპარქია — მდებარეობს სამეგრელო-ზემო სვანეთის მხარეში, შავი ზღვის სანაპიროზე, ისტორიული კოლხეთის სამეფოს ტერიტორიაზე. იგი მოიცავს ქალაქებს: ფოთს და ხობს (ქ. სენაკი ახლა უკვე არ შედის ამ ეპარქიაში რადგან ახალი ეპრქიის შექმნის შემდეგ - სენაკი-ჩხოროწყუს ეპარქიაში შედის) და მათ მიმდებარე ტერიტორიას.
ეპარქიის საზღვრები
ფოთისა და ხობის ეპარქიის ტერიტორია განვრცობილია მდინარე რიონისა და ხობისწყლის ქვემო დინების აუზებზე, რაც ძველი ქართული სამეფოს, ეგრისის დასავლეთ ნაწილს წარმოადგენს. ეპარქიას აღმოსავლეთიდან ესაზღვრება სენაკისა და ჩხოროწყუს, ჩრდილოეთიდან - ზუგდიდისა და ცაიშის, სამხრეთიდან - შემოქმედის ეპარქიები, დასავლეთის მხრიდან კი იგი შავ ზღვას ემიჯნება.
ისტორია
საქართველოს მართლმადიდებელი ეკლესიის ავტოკეფალიის აღდგენის შემდეგ, 1917 წელს სამეგრელოს რეგიონში განახლდა ჭყონდიდის ეპარქია. 1995 წელს საქართველოს ეკლესიის წმიდა სინოდის გადაწყვეტილებით ჭყონდიდის ეპარქიის საფუძველზე სამი სამღვდელმთავრო კათედრა ჩამოყალიბდა: საკუთრივ ჭყონდიდის, ზუგდიდისა და ცაიშის და ფოთის ეპარქიები. 1996 წლის 24 მარტიდან ახლად აღდგენილ ფოთის ეპარქიის მმართველად დადგენილ იქნა ეპისკოპოსი გრიგოლი (ბერბიჭაშვილი).
2002 წლის 17 ოქტომბრის საქართველოს მართლმადიდებელი ეკლესიის წმიდა სინოდის კრების განჩინებით ფოთის ეპარქიას შეეცვალა სახელწოდება და ეწოდა ფოთისა და სენაკის ეპარქია. 2003 წლის 18 აგვისტოს ურბნისის საკათედრო ტაძარში ჩატარებული წმიდა სინოდის კრების გადაწყვეტილებით, ფოთისა და სენაკის ეპარქიას გამოეყო სენაკის რაიონი, ხოლო ზუგდიდ-ცაიშისას კი ჩხოროწყუს რაიონი და შეიქმნა ახალი ეპარქია სახელწოდებით „სენაკისა და ჩხოროწყუს“ ეპარქია. ფოთისა და სენაკის ეპარქიას კვლავ შეეცვალა სახელი და ეწოდა "ფოთისა და ხობის" ეპარქია. შესაბამისად შევიდა ცვლილება მღვდელმთავრის ტიტულშიც და იგი მოიხსენიება უკვე ფოთისა და ხობის ეპისკოპოსად.
იხილეთ აგრეთვე
საქართველოს ეპარქიები
საქართველოს ეპარქიები
სამეგრელო-ზემო სვანეთის მხარის ეპარქიები
ფოთი
უფილტვო სალამანდრისებრნი

უფილტვო სალამანდრისებრნი — კუდიანი ამფიბიების ოჯახი. მათი სხეულის სიგრძე 8-15 სმ აღწევს. ფილტვები არ გააჩნიათ. სუნთქავენ კანით და პირისა და ხახის ლორწოვანი გარსით. ოჯახში 24 გვარი და 175 სახეობაა. გავრცელებული არიან ჩრდილოეთ-დასავლეთ ამერიკაში, 1 სახეობა — ევროპაში. ბინადრობენ წყალში, ზოგიერთი — ხმელეთზე. ხმელეთის ფორმები კვერცხებს დებენ ტენიან აგდილებში. კვერცხებიდან გამოდიან ლარვები (რომლებიც მეტამორფოზს წყალში ამთავრებენ) ან სავსებით ჩამოყალიბებული ნაშიერები. ზოგი ცოცხლადმშობია, ევროპული მღვიმის სალამანდრა (Hydromantes genei) ბინადრობს ჩრდილოეთ იტალიის მთებსა და კუნძულ სარდინიაზე. ღამის ცხოველია. იკვებება მწერებით.
ლიტერატურა
უფილტვო ამფიბიები
საბანეტა

საბანეტა — ქალაქი ვენესუელაში, ბარინასის შტატში. აქ დაიბადა ვენესუელის 52-ე პრეზიდენტი უგო ჩავესი. წარმოადგენს ალბერტო-არველო-ტორეალბას მუნიციპალიტეტის დედაქალაქს. საბანეტა 1787 წელს ხუან დე ალამამ დააარსა. ეკონომიკის მთავარი დარგია შაქრის მრეწველობა.
2001 წლის მონაცემებით, ქალაქის მოსახლეობა 28 000 ადამიანს შეადგენს.
იხილეთ აგრეთვე
ვენესუელის ქალაქების სია
სქოლიო
ვენესუელის ქალაქები
Quercus dilatata

Quercus dilatata — ორლებნიანთა კლასის ხე წიფლისებრთა ოჯახიდან. გავრცელებულია ჰიმალაებში.
იხილეთ აგრეთვე
მარადმწვანე მუხა
რესურსები ინტერნეტში
მუხა
ჭანდარის კვირაცხოვლის ეკლესია

ჭანდარის კვირაცხოვლის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ჭანდარში, მდინარე ალეურას ხეობა. აგებულია შუა საუკუნეებში. დარბაზული ეკლესია დიდი ზომის ფლეთილი ქვითაა ნაგები. ნაგებობა გეგმით სწორკუთხა მოხაზულობისაა, აღმოსავლეთით დასრულებულია სწორკუთხა საკურთხევლით. მიწის დონე იმდენად არის აწეული, რომ სარკმლები და შესასვლელი არ ჩანს.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 256
ახალგორის მუნიციპალიტეტის ტაძრები
ვახტანგ მირიანაშვილი

ვახტანგ მირიანაშვილი (დ. 5 აგვისტო, 1910, სოფ. ანაგა, სიღნაღის რაიონი — გ. 1973) — ქართველი აგრონომი.
მირიანაშვილმა შრომითი საქმიანობა დაიწყო ლაგოდეხის რაიონის სოფელ ცოდნისკარში. საქართველოს სასოფლო-სამეურნეო ინსტიტუტის სტუდენტი დაინიშნა საქართველოს მიწათმოქმედების სახალხო კომისარიატის მარცვლეული კულტურების სამმართველოს უფროსად. 1939-1944 წლებში იყო წითელწყაროს რაიონის მშრომელთა დეპუტატების რაიონული საბჭოს აღმასკომის თავმჯდომარე, 1944-1950 წლებში — წითელწყაროს რაიონის (ახლანდელი დედოფლისწყაროს მუნიციპალიტეტი) რაიკომის პირველი მდივანი, 1950-1952 — საქართველოს სსრ-ის სოფლის მეურნეობის მინისტრი. შემდეგ სხვადასხვა წლებში იყო საგარეჯოს რაიაღმასკომის თავმჯდომარე, საქართველოს სსრ მინისტრთა საბჭოს სოფლის მეურნეობისა და დამზადების განყოფილების უფროსი, საქართველოს კპ სამგორის რაიონის პირველ მდივანი, გარდაბნის რაიონის პირველი მდივანი. 1966-1973 წლებში საქართველოს სსრ საბჭოთა მეურნეობების სამინისტროს მევენახეობა-მეხილეობის საბჭოთა მეურნეობების ტრესტის მმართველი.
ჯილდოები
საპატიო ნიშნის ორდენი
საქართველოს სსრ-ის დამსახურებული აგრონომი
ოქტომბრის რევოლუციის ორდენი
ლენინის ორდენი
სოციალისტური შრომის გმირი
შრომის წითელი დროშის ორდენი
რესურსები ინტერნეტში
ვახტანგ მირიანაშვილის ბიოგრაფია (II მოწვევა)
[ https://dspace.nplg.gov.ge/bitstream/1234/353684/1/P_6209.jpg ვახტანგ მირიანაშვილის ბიოგრაფია (III მოწვევა)]
ვახტანგ მირიანაშვილის ბიოგრაფია (IV მოწვევა)
დაბადებული 5 აგვისტო
დაბადებული 1910
გარდაცვლილი 1973
საქართველოს სსრ-ის II მოწვევის უმაღლესი საბჭოს დეპუტატები
საქართველოს სსრ-ის III მოწვევის უმაღლესი საბჭოს დეპუტატები
საქართველოს სსრ-ის IV მოწვევის უმაღლესი საბჭოს დეპუტატები
სიღნაღის მუნიციპალიტეტში დაბადებულები
ვ
საპატიო ნიშნის ორდენის კავალრები
საქართველოს სსრ-ის დამსახურებული აგრონომები
ოქტომბრის რევოლუციის ორდენის კავალრები
ლენინის ორდენის კავალრები
სოციალისტური შრომის გმირები
შრომის წითელი დროშის ორდენის კავალრები
ხობის მიწერილი სანადირო მეურნეობა

ხობის მიწერილი სანადირო მეურნეობა — მიწერილი სანადირო მეურნეობა საქართველოს სსრ ხობის რაიონში. რაიონის მონადირეთა საზოგადოებაზე მიწერილი იყო 20 000 ჰექტარი სანადირო სავარგული. მას აღმოსავლეთით საზღვრავდა ცხაკაიას რაიონი, დასავლეთით — შავი ზღვა, ჩრდილოეთით — ზუგდიდის რაიონი და სამხრეთით — ფოთის ტერიტორია. სანადირო მეურნეობა, ძირითადად, მდინარეებით დაკავებულ ადგილებში იყო მოთავსებული. ტყეები აქ უმთავრესად ფოთლოვანი იყო. შედარებით ნახევრად მშრალ ნიადაგზე გავრცელებული იყო მარცვლეული კულტურები და სხვადასხვა სახეობის გვიმრა.
სანადირო ობიექტებიდან აღსანიშნავი იყო ხოხობი, შველი, კურდღელი, მაჩვი, ციყვი, კვერნა, ტურა; გადამფრენებიდან — მწყერი, ტყის ქათამი და სხვ.
ლიტერატურა
ვ. ბურჯანაძე, მონადირის ცნობარი, გვ. 199, თბ.: „საბჭოთა საქართველო“, 1969.
საქართველოს სსრ მიწერილი სანადირო მეურნეობები
ფერნან-ლეიკ-ვილიჯი

ფერნან-ლეიკ-ვილიჯი — ქალაქი აშშ-ში. მდებარეობს აიდაჰოს შტატში, კუტენაის ოლქში. 2010 წლის მონაცემებით ქალაქის მოსახლეობა შეადგენს 169 კაცს.
იხილეთ აგრეთვე
აიდაჰოს ქალაქების სია
აიდაჰოს ქალაქები
Qacar Zeyid

Qacar Zeyid -- also referred to as Qəcərzeyid, Qəcər Zeyd, Kadzhar, Kadzhar Zeid, and Zeyt -- is a village and municipality in the Quba Rayon of Azerbaijan. It has a population of 781.
References
Populated places in Quba District (Azerbaijan)
რაულ ალბერტო ლასტირი

რაულ ალბერტო ლასტირი (დ. 11 სექტემბერი, 1915, ბუენოს-აირესი — გ. 11 დეკემბერი, 1978, ბუენოს-აირესი) — არგენტინელი პოლიტიკოსი. არგენტინის პრეზიდენტის მოვალეობის შემსრულებელი 1973 წლის 13 ივლისიდან 12 ოქტომბრამდე.
იგი ხელმძღვანელობდა არგენტინის დეპუტატთა პალატას, როდესაც თანამდებობიდან გადადგნენ პრეზიდენტი ექტორ ხოსე კამპორა და ვიცე-პრეზიდენტი ვისენტე სოლანო ლიმა. ქვეყნის კონსტიტუციის მიხედვით დროებითი პრეზიდენტის თანამდებობა სწორედ მას ერგო. იგი ქვეყნის სათავეში იდგა 3 თვის განმავლობაში და მოამზადა საპრეზიდენტო არჩევნები, რომელმაც ხელისუფლების სათავეში დააბრუნა ხუან პერონი.
იხილეთ აგრეთვე
არგენტინის პრეზიდენტების სია
რესურსები ინტერნეტში
თავისუფალი ენციკლოპედია - რაულ ალბერტო ლასტირი
არგენტინის პრეზიდენტები
არგენტინელი პოლიტიკოსები
დაბადებული 11 სექტემბერი
დაბადებული 1915
გარდაცვლილი 11 დეკემბერი
გარდაცვლილი 1978
გინგლსი (აშლენდის ოლქი)

გინგლსი (აშლენდის ოლქი)
გინგლსი — ქალაქი აშშ-ში, უისკონსინის შტატში. შედის აშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 778 ადამიანს შეადგენდა, სიმჭიდროვე 7,7 კაცი/კმ².
ფართობი 100.86 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 100.86 კმ²-ს შეადგენდა, აქედან ხმელეთს ფართობია 100.85 კმ², ხოლო წყალს 0,01 კმ² უჭირავს.
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
გეოგრაფიული სახელწოდებები
სქოლიო
აშლენდის ოლქის ქალაქები
ზინოვსკოე (ვოლოგდის ოლქი)

ზინოვსკოე (ვოლოგდის ოლქი)
ზინოვსკოე — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ვისოკოვის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
ჩიპიონა

ჩიპიონა — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის კოსტა-ნოროესტე-დე-კადისის კომარკის შემადგენლობაში. ფართობი — 32,99 კმ². მოსახლეობა — 19 246 კაცი (2020 წ.).
იხილეთ აგრეთვე
კადისის მუნიციპალიტეტები
რესურსები ინტერნეტში
ჩიპიონის მუნიციპალიტეტის ოფიციალური საიტი
სქოლიო
კადისის მუნიციპალიტეტები
Qaladərəsi

Qaladərəsi is a village in the municipality of Keçmədin in the Shamakhi Rayon of Azerbaijan.
References
Populated places in Shamakhi District
ტურნავისტის რაიონი

ტურნავისტის რაიონი — რაიონი პერუში, უანუკოს რეგიონის პუერტო-ინკას პროვინციაში. მდებარეობს ზღვის დონიდან 250 მეტრზე. 2007 წლის მონაცემებით, მოსახლეობა 6 024 ადამიანს შეადგენდა, სიმჭიდროვე 2.9 ადამიანი კმ²-ზე. ფართობი 2 043 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უანუკოს რეგიონის რაიონები
პუერტო-ინკას პროვინციის რაიონები
ჰოლაბრუნი

ჰოლაბრუნი — ქალაქი ავსტრიაში, ქვემო ავსტრიის ფედერალურ მხარეში. გაშენებულია მდინარე გელერსბახზე.
ჰოლაბრუნის შემოგარენი თავდაპირველად ნეოლითის ხანაში იქნა დასახლებული. ძვ. წელთაღრიცხვის დაახლოებით 300 წლისთვის, ჰოლაბრუნის ახლომდებარე ტერიტორიებზე ყვაოდა ლა-ტენეს კულტურის ქალაქები.
1805 წლის 16 ნოემბერს, ქალაქ შენგრაბენის სიახლოვეს გამიართა ბრძოლა ნაპოლეონის საფრანგეთის ძალებსა და პეტრე ბაგრატიონის რუსეთის ძალებს შორის.
იხილეთ აგრეთვე
ავსტრიის ქალაქების სია
რესურსები ინტერნეტში
Eintrag über Hollabrunn in: Austria-Forum, dem österreichischen Wissensnetz – online (auf AEIOU)
Gemeindedaten von Hollabrunn. In: Statistik Austria
სქოლიო
ავსტრიის ქალაქები
სენ-ჟერმენ-ლ’ოქსერუა

სენ-ჟერმენ-ლ’ოქსერუა
სენ-ჟერმენ-ლ'ოქსერუა — XII-XVI ს.ს. გოტიკური ეკლესია პარიზში, ლუვრის პირდაპირ. პირველი ნაგებობა აშენდა VII საუკუნის ბოლოს ან VIII საუკუნის დასაწყისში. 886 წელს დაარბიეს ნორმანდებმა და რობერტ დე პიომ გადააკეთა. XII საუკუნიდან ატარებს სენ-ჟერმენ ლ'ოქსერუას სახელწოდებას. ამ საუკუნეში და შემდეგ პერიოდებში აიგო ცალკეული ნაწილები (სამრეკლო, კლიროსი და სხვ.). განსაკუთრებით ცნობილია თავისი ფასადით და მინის მოხატულობით. როგორც სენის სანაპიროზე მდებარე ეკლესია 1991 წლიდან შეტანილია იუნესკოს მსოფლიო მემკვიდრეობის ძეგლების სიაში.
ლიტერატურა
ალექსანდრე დიუმა - დედოფალი მარგო; "ნაკადული", თბილისი, 1973; გვ. 706
საფრანგეთის ეკლესიები
მსოფლიო მემკვიდრეობის ძეგლები საფრანგეთში
თელავის საცხოვრებელი სახლი (ბ. ჩოლოყაშვილის ქუჩა)

თელავის საცხოვრებელი სახლი (ბ. ჩოლოყაშვილის ქუჩა)
თელავის საცხოვრებელი სახლი — არქიტექტურული ძეგლი თელავში. დგას ბიძინა ჩოლოყაშვილის და ორაგუბის ქუჩების კუთხეში. აშენებულია XIX-XX საუკუნეების მიჯნაზე.
სახლი ორსართულიანია. ნაშენია აგურით. ორივე სართულზე ორ-ორი ოთახია. შესასვლელი პირველ სართულზე, ჩოლოყაშვილის ქუჩის მხრიდანაა. სადარბაზო კარისგარდა, ამ ფასადზე კიდევ ორი სარკმელია. მარცხენა სარკმლის ქვეშ სარდაფში შესასვლელი კარია, რომელშიც აგურის რამდენიმესაფეხურიანი კიბე ჩადის. ერისთავის ქუჩის მხარეს, სახლის I სართულის ფასადზე, სამი სარკმელი გამოდის.
მეორე სართულს ხის, სვეტებიანი აივანი გასდევს, ჭვირული მოაჯირით და ჭვირულივე ფრიზით. 1988 წელს ძველი აივანი პირვანდელი სახით აღადგინეს. აივანზე გამოდის მეორე სართულის კარ-სარკმლები. ეზოს მხარეს, სახლს ეკვრის, ძველი ორსართულიანი ნაგებობა, რომელიც სახლის ძირითად კორპუსს აივნით უერთდება.
2011-2012 წლებში სახლს ჩაუტარდა სარესტავრაციო სამუშაოები (პროექტის ავტორი, არქიტექტორი, მ. ბასილაძე)
ლიტერატურა
თელავის მუნიციპალიტეტის არქიტექტურული ძეგლები
ბელტრა

ბელტრა („შესართავის ნაპირი“) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. ბელტრაში ყოველწლიურად, სექტემბერში იმართება სასოფლისმეურნეო გამოფენა.
იხილეთ აგრეთვე
სლაიგოს საგრაფო
სლაიგოს საგრაფოს დასახლებული პუნქტები
ლა-იხა-დე-დიოსი

ლა-იხა-დე-დიოსი — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი —
12,5 კმ². მოსახლეობა — 80 კაცი (2020 წ.).
იხილეთ აგრეთვე
ავილის მუნიციპალიტეტები
რესურსები ინტერნეტში
ლა-იხა-დე-დიოსიის მუნიციპალიტეტის ოფიციალური საიტი
სქოლიო
ავილის მუნიციპალიტეტები
ამერიკული პასტორალი

ამერიკული პასტორალი — ამერიკელი მწერლის, ფილიპ როთის, 1997 წლის რომანი.
ნაწარმოების პროტაგონისტია სეიმურ ლევოვი, მეტსახელად „შვედი“ , ებრაული წარმოშობის ამერიკელი ნიუ-ჯერსის ქალაქ ნიუარკიდან. საშუალო სკოლის დამთავრების შემდეგ იგი ქორწინდება „მის ნიუ-ჯერსიზე“ და წარმატებულ საოჯახო ბიზნესს უდგება სათავეში. მის მშვიდ და ბედნიერ ცხოვრებას 1960-იანი წლების ლინდონ ჯონსონის პრეზიდენტობის პერიოდის აშშ-ის სოციალური და პოლიტიკური არეულობები არღვევს. თავად ჯონსონი რომანში აღწერილია, როგორც „ძირძველი ამერიკელი ბერსერკერის“ მანიფესტაცია.
რომანი ჩარჩო თხრობის ტექნიკითაა დაწერილი. მისი მთხრობელია ფილიპ როთის ალტერ ეგო ნათანიელ ცუკერმანი, რომელიც „ამერიკულ პასტორალში“ სეიმურ ლევოვის სკოლელად გვევლინება. ლევოვი საშუალო სკოლაში ბრწყინვალე სპორტსმენი იყო, რის გამოც ყველა პატივს სცემდა და აღფრთოვანებული იყო მისით, მათ შორის ცუკერმანიც. იგი 1995 წელს კლასელების შეკრებაზე ხვდება „შვედის“ ძმას, ჯერი ლევოვს, რომელიც მას მოუთხრობს, თუ როგორ ტრაგიკულად წარიმართა მისი ახლახან გარდაცვლილი უფროსი ძმის ცხოვრება. 1968 წელს მისმა თინეიჯერმა ქალიშვილმა ვიეტნამის ომში აშშ-ის მონაწილეობის პროტესტის ნიშნად ბომბი აააფეთქა, რამაც ადამიანის სიცოცხლე შეიწირა, შემდეგ კი მიიმალა. ამან სეიმური სამუდამოდ ტრამვირებული დატოვა. რომანის მომდევნო ნაწილში ცუკერმანის მიერ ლევოვის ცხოვრების აღწერას ვკითხულობთ, რომელიც ჯერის მონათხრობს, საგაზეთო სტატიებს და თავად „შვედთან“ მის ორ ხანმოკლე შეხვედრას ეფუძნება.
1998 წელს რომანმა პულიცერის პრემია მოიპოვა. 2005 წელს შევიდა ჟურნალი ტაიმის სიაში „100 საუკეთესო რომანი 1923 წლიდან“. 2016 წელს ნაწარმოების ეკრანიზაცია შედგა, რომელშიც მთავარ როლებს იუენ მაკგრეგორი, ჯენიფერ კონელი და დაკოტა ფენინგი ასრულებენ.
რესურსები ინტერნეტში
Photos of the first edition of American Pastoral
American Pastoral, reviewed by Ted Gioia (The New Canon)
სქოლიო
1997 წლის რომანები
XX საუკუნის ამერიკული რომანები
ჩრდილოეთ ბიოკოს პროვინცია

ჩრდილოეთ ბიოკოს პროვინცია — ეკვატორული გვინეის 7-იდან ერთ-ერთი პროვინცია. ფართობი — 776 კმ², 2015 წლის აღწერის წინასწარი მონაცემებით მისი მოსახლეობა შეადგენს 299 836 ადამიანს, მოსახლეობის სიდიდით წარმოადგენს მეორე პროვინციას ქვეყანაში. ადმინისტრაციული ცენტრია — მალაბო, რომელიც ასევე ეკვატორული გვინეის და კუნძულოვანი რეგიონის დედაქალაქიცაა.
გეოგრაფია
მდებარეობს კუნძულ ბიოკოს ჩრდილოეთ ნაწილში. სამხრეთიდან ესაზღვრება სამხრეთ ბიოკოს პროვინციას. გარს ეკვრის ბიაფრის ყურის (გვინეის ყურის შემადგენელი ნაწილი) წყლები.
ადმინისტრაციული დაყოფა
პროვინცია დაყოფილია 3 მუნიციპალიტეტად:
მალაბო (Malabo)
ბანი (Baney)
რებოლა (Rebola)
მოსახლეობა
პროვინციის მოსახლეობის მნიშვნელოვანი ნაწილი ბუბის ტომის ხალხია, რომლებიც ლაპარაკობენ ბუბის ენაზე.
რესურსები ინტერნეტში
ჩრდილოეთ ბიოკოს პროვინცია
სქოლიო
ეკვატორული გვინეის პროვინციები
ინჯედერე (პოსოფის რაიონი)

ინჯედერე (პოსოფის რაიონი)
ინჯედერე — სოფელი პოსოფის რაიონში, არტაანის პროვინცია, თურქეთი. მდებარეობს არტაანიდან 91 კილომეტრში, ხოლო რაიონის ცენტრ პოსოფიდან 10 კილომეტრში. 2019 წლის მონაცემებით სოფელში 92 ადამიანი ცხოვრობს.
სოფლის ძველი ისტორიული, ქართული სახელწოდებაა ჭვენთელი.
სქოლიო
პოსოფის რაიონის სოფლები
მავზოლეუმი „იმამ-ზადე“ (ბარდა)

მავზოლეუმი „იმამ-ზადე“ (ბარდა)
მარდინის მავზოლეუმი "იმამ-ზადე" ან იბრაგიმის მეჩეთი — ისტორიული, რელიგიური და არქიტექტურული ძეგლი ქალაქ ბარდას ცენტრში. ქალაქ ბარდას იმამ-ზადე თავდაპირველად სამარხად იყო აშენებული, თუმც შემდგომში რელიგიურ მომლოცველთა შეკრების ადგილი გახდა. სამარხზე მიშენებულ იქნა მეჩეთი, რის შედეგადაც შეიქმნა რელიგიური ძეგლების კომპლექსი.
ისტორია
აზერბაიჯანელი საბჭოთა ხელოვნებათმცოდნე ა. სალამზადე ამტკიცებდა, რომ თავდაპირველად იმამ-ზადე იყო მხოლოდ სამარხი. მან ეს ახსნა ინტერნეტში მეჰრაბის არქონით. მკვლევრის სიტყვებით, დორნის ინფორმაცია სარემონტო სამუშაოების შესახებ პირდაპირ უკავშირდება სამარხის შეკეთებას, ვინაიდან მეჩეთი მოგვიანებით, 1868 წელს დაემატა. მეჩეთი აშენდა არქიტექტორ კერბალი სეფიხან ყარაბახის მიერ. 1886 წლის «კავკასიურ კალენდარში» მოყვანილია ინფორმაცია მეჩეთის მშენებლობის შესახებ: «იმამ-ზადეს მავზოლეუმი ქალაქ ბარდას ჯავანშირის ოლქის ელისავეტპოლის გუბერნიაში მდებარეობს. 1868 წელს სამარხზე მიშენებულ იქნა მეჩეთი.» 2014-2015 წლებში აზერბაიჯანის რესპუბლიკის პრეზიდენტთან არსებული ცოდნის ფონდის მიერ კომპლექსის ტერიტორიაზე ჩატარდა სარესტავრაციო სამუშაოები.
სქოლიო
აზერბაიჯანის მავზოლეუმები
ისლამური ტაძრები და მავზოლეუმები
Daphnellopsis hypselos

Daphnellopsis hypselos — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
გრენლანდიური სელაპი

გრენლანდიური სელაპი (Phoca (Pagophilus) groenlandica) — ძუძუმწოვარი ცხოველი ნამდვილი სელაპების ოჯახისა. მისი სხეულის სიგრძეა 160-195 სმ, წონა — 100-160 კგ. თეთრი ფერისაა, მხოლოდ გვერდებზე აქვს ორი დიდი შავი ლაქა, ბინადრობს არქტიკულ წყლებში და ქმნის ნიუფაუნდლენდის, იან-მაიენის და თეთრი ზღვის ჯოგს. იკვებება პელაგური კიბოსნაირებით, მოლუსკებითა და პატარ-პატარა თევზებით. გრენლანდიური სელაპი სარეწი ობიექტია. იყენებენ მის ცხიმს, აგრეთვე ახალშობილის (თეთრანას) ძვირფას ბეწვს.
ლიტერატურა
გრენლანდიური სელაპები
Yaghdan

Yaghdan, is a village in the Lori Province of Armenia. Until the 1988 Armenian earthquake it has a majority ethnic Greek population. In the aftermath of the earthquake some 300 children were taken to Greece. What was intended to be a temporary event initiated a permanent migration of most of the settlement's Greek population to Greece. Today, those Greeks that remain in Yaghdan are mostly of mixed Greek/Armenian heritage, and many of the former Greek homes lie empty.
References
Sources
Populated places in Lori Province
ტექტონიკური ტბა

ტექტონიკური ტბა — ბუნებრივი წარმოშობის ტბა, რომელიც მოქცეულია ტექტონიკურ ღრმულში. წარმოიქმნება დედამიწის ქერქის მოძრაობის შედეგად, ღრმულებსა და ტექტონიკურ ჩადაბლებებში. საქართველოში ტექტონიკური ტიპის ტბები ჩვეულებრივად დაკავშირებულია სინკლინურ ღრმულებთან. ტექტონიკური ტიპის ტბები უმეტესწილად სამხრეთ და აღმოსავლეთ საქართველოშია გამოხატული. აღსანიშნავია: კარწახის ტბა, ბარეთის ტბა, ყაჯირის ტბა, ჯანდარის ტბა და სხვა. მაგალითად, ფარავნის ტბა შერეული გენეზისისაა და წარმოქმნილია ლავური ღვარების მიერ უფრო ადრე გაჩენილი ტექტონიკური ღრმულების გადაღობვით.
დედამიწის უღრმესი ტბა ბაიკალი აგრეთვე ტექტონიკური წარმოშობისაა. დიდი ტექტონიკური ტიპის ტბებიდან მნიშვნელოვანია ტანგანიიკა, ტიტიკაკა, ნიასა, ისიქ-ქოლი, კიოგა, კივუს ტბა და სხვა.
სქოლიო
ტბების ტიპოლოგია
იერემია II

იერემია II (დ. 1536 — გ. 1595) — კონსტანტინოპოლის მართლმადიდებელი ეკლესიის პატრიარქი 1572-1595 წლებში. მას ეს ტახტი ორი წყვეტით, მონაცვლეობით სამჯერ ეკავა. 1593 წელს იერემია II-მ პატრიარქად აკურთხა რუსეთის ეკლესიის მიტროპოლიტი იობი.
იხილეთ აგრეთვე
კონსტანტინოპოლის პატრიარქები
ლიტერატურა
კონსტანტინოპოლის პატრიარქები
დაბადებული 1536
გარდაცვლილი 1595
სან-ფრანსისკუ-დუ-უესტი

სან-ფრანსისკუ-დუ-უესტი — მუნიციპალიტეტი ბრაზილიაში, რიუ-გრანდი-დუ-ნორტის შტატში; მდებარეობს ზღვის დონიდან 188 მეტრზე. მიეკუთვნება ოესტე-პოტიგუარის მეზორეგიონს. შედის ეკონომიკურ-სტატისტიკურ მიკრორეგიონ პაუ-დუს-ფერუსის შემადგენლობაში.
2010 წლის მონაცემებით, მოსახლეობა 3 874 ადამიანს შეადგენდა, მოსახლეობის სიმჭიდროვე 51.25 კმ²-ზე. ფართობი 75 588 კმ²-ია.
იხილეთ აგრეთვე
რიუ-გრანდი-დუ-ნორტი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის სტატისტიკის ეროვნული ინსტიტუტი, ზოგადი სტატისტიკა
რიუ-გრანდი-დუ-ნორტის მუნიციპალიტეტები
რაინი

რაინი (/ʀaən/, /ʀɛ̃/, /rɛin/) — მდინარე დასავლეთ ევროპაში. გაედინება შვეიცარიის, ლიხტენშტაინის, ავსტრიის, გერმანიის, საფრანგეთისა და ნიდერლანდების ტერიტორიაზე. სიგრძე — 1230 კმ, აუზის ფართობი — 185 ათასი კმ².
მდინარე სათავეს ალპებში იღებს, გაედინება ბოდენის ტბით, გაივლის იურასი და შვარცვალდის ქედებს, ამის შემდეგ ზემორაინის დაბლობზე მიედინება. ქვემო დინება საშუალო ევროპულ დაბლობზეა, სადაც კალაპოტები რიგ ადგილებში დამბებით არის შემოფარგლული. ჩრდილოეთის ზღვაში მოხვედრამდე დანაწევრებულ დელტას ჰქმნის.
ძირითადი შენაკადებია: ნეკარი, მაინი, რური (მარჯვენა). აარე, მოზელი (მარცხენა).
ზემო წელზე გაზაფხულ-ზაფხულის წყალმარჩხობა, საშუალო და ქვემო დინებაში კი საკმაოდ წყალუხვია მთელი წლის განმავლობაში.
მდინარე სანაოსნოა 953 კმ-ზე, ქალაქ ბაზელამდე ბოდენის ტბის ჩათვლით. სამდინარო გზების საერთო სიგრძე მდინარე რაინის აუზში 3000 კმ-ია.
რაინი არხებით უკავშირდება რონას, მარნას, ვეზერს, ელბას.
ქალაქები რეინზე: არნემი (ნიდერლანდები), დიუსელდორფი, კელნი, ბონი, მაინცი, მანჰაიმი, ბორმსი, სტრასბურგი (საფრანგეთი), ბაზელი (შვეიცარია).
კუნძულები რაინზე: ალტენა
მდინარის სახელწოდება ითარგმნება როგორც „დინება“ (კელტურიდან).
1986 წლის 1 ნოემბერს რეინზე ევროპაში ერთ-ერთი უმსხვილესი ეკოლოგიური კატასტროფა მოხდა. შვეიცარიის ქალაქ ბაზელში ფირმა „სანდოსის“ ქიმიურ ქარხანაში გაჩენილმა ხანძარმა მდინარეში 30 ტონა პესტიციდის, ვერცხლისწყლის და სხვა სასოფლო-სამეურნეო ქიმიკატების ჩაღვრა გამოიწვია. შედეგად, წყალს წითელი ფერი დაედო, მდინარის რაიონებში ხალხს სახლებიდან გამოსვლა აეკრძალა, გფრ-ში წყალსადენები დაიკეტა, რომელთა მაგივრად ცისტერნებით ჩაზიდული წყალი გამოიყენებოდა. 10 დღის განმავლობაში დაბინძურება ჩრდილოეთის ზღვამდეც ავიდა. ექსპერტთა შეფასებით, ნახევარი მილიონი თევზი დაიღუპა, ზოგიერთი სახეობა კი საერთოდ გაქრა.
საზოგადოების მწვავე რეაქციის გამო 1987 წელს მიიღეს „სამოქმედო პროგრამა — რაინი“, რომელიც 2000 წლამდე იყო გათვლილი. სხვაგვარად ამ პროგრამას „ორაგული 2000“ ერქვა, რადგანაც ამ დროისთვის დაბინძურებისადმი ამ მგრძნობიარე თევზის მდინარეში დაბრუნებაზე იყო ორიენტირებული. ხელისუფლების აქტიური ქმედებების შედეგად, მდინარეში ნიტრატებისა და ფოსფატის ჩადიენაბა 50%-ით შემცირდა, სხვა სახის დაბინძურების შემცირება კი 80-დან 100%-მდე მოხდა. ორაგულიც 1997 წელს, 3 წლით ადრე დაბრუნდა მდინარის წყლებში. ამჟამად პროგრამა „რაინი 2020“ ტარდება, რომელიც მიმართულია იმისკენ, რომ მდინარის წყალი 2020 წლისთვის საბანაოდ ვარგისი გახდეს.
რესურსები ინტერნეტში
რაინი, ენციკლოპედია ბრიტანიკა
Britain's drowned landscapes
New dating of the European Ice Age
Regional Tectonics: from the Rhine Graben
Rhine–Meuse delta studies
Universität Basel - Upper Rhine Graben Evolution and Neotectonics
რაინი-მაასი-შელდის დელტა
გერმანიის მდინარეები
საფრანგეთის მდინარეები
ნიდერლანდების მდინარეები
შვეიცარიის მდინარეები
ლიხტენშტაინის მდინარეები
შიო დედაბრიშვილი

შიო დედაბრიშვილი
შიო შოთას ძე დედაბრიშვილი (დ. 30 ივლისი, 1932, ქ. ბორჯომი, — გ. 15 ოქტომბერი, 1977, თბილისი) — ქართველი არქეოლოგი. ისტორიის მეცნიერებათა კანდიდატი (1970). მწერალ შიო არაგვისპირელის შვილიშვილი.
1957 წელს დაამთავრა სოხუმის პედაგოგიური ინსტიტუტი. 1960 წლიდან მონაწილეობდა ი. ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის არქეოლოგიურ ექსპედიციებში. 1961 წლიდან იყო ამავე ინსტიტუტის თანამშრომელი. 1977 წლიდან არქეოლოგიური კვლევის ცენტრის კახეთის არქეოლოგიური ექსპედიციის ხელმძღვანელი. მის სახელთანაა დაკავშირებული იორ-ალაზნის აუზის ადრინდელი და შუა ბრინჯაოს ხანის ძეგლების გეგმაზომიერი არქეოლოგიური გათხრების დაწყება. მან ცენტრალურ ამიერკავკასიაში გამოყო მტკვარ-არაქსის კულტურის ლოკალური ვარიანტები, გამოიკვლია ამ კულტურის კავშირი შუა ბრინჯაოს ხანის მასალასთან.
ბიოგრაფია
ზემო ალვანის შუა ბრინჯაოს ხანის სამარხი, კრ.: კახეთის არქეოლოგიური ექსპედიციის შრომები, IV, თბ., 1980 (თანაავტ. რ. რუსიშვილი);
სადუღას ველის შუა ბრინჯაოს ხანის გორასამარხი, იქვე, VI, თბ., 1984 (თანაავტ. რ. რუსიშვილი);
Памятники эпохи ранней и средней бронзы, კრ.: Труды Кахетской археологической экспедиции I, Тб., 1969;
Курганы алазанской долины, იქვე, II, Тб., 1979;
Археологические исследования на новостройках Кахетии, კრ.: Археологические исследования на новостройках ГССР, Тб., 1976 (თანაავტ.: К. Н. Пицхелаури).
ლიტერატურა
დაბადებული 30 ივლისი
დაბადებული 1932
გარდაცვლილი 15 ოქტომბერი
გარდაცვლილი 1977
ბორჯომში დაბადებულები
ქართველი არქეოლოგები
საქართველოს საისტორიო და საეთნოგრაფიო საზოგადოების წევრები
სუიტუკანჩის რაიონი

სუიტუკანჩის რაიონი — რაიონი პერუში, ხუნინის რეგიონის იაულის პროვინციაში. მდებარეობს ზღვის დონიდან 4 255 მეტრზე. 2007 წლის მონაცემებით, მოსახლეობა 937 ადამიანს შეადგენდა, სიმჭიდროვე 4.3 ადამიანი კმ²-ზე. ფართობი 216.47 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ხუნინის რეგიონის რაიონები
იაულის პროვინციის რაიონები
Inodrillia dalli

Inodrillia dalli — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები